
Årsplan for Grønnebakkan barnehage 2015-1016

Godkjent av samarbeidsutvalget 15.10.15.

****

**Barnehagens visjon**

**”Sang og musikk gir leken klang, trygghet og trivsel; vi har et fang. Dans og bevegelse gjør oss glade, vennskap og deltakelse; sånn vil vi ”ha det”! Bruk av begreper i alt vi gjør, drama og teater ja bare spør”**

**Grønnebakkan barnehage sin logo og visjon s.1 Innholdsfortegnelse: s.2**

1. **Presentasjon av Grønnebakkan barnehage s.3**

**Barnehagens styringsorgan**

* 1. **Styret**
  2. **Samarbeidsutvalg s.4**
  3. **Foreldreråd**
  4. **Barn og personalet**
  5. **Barnehagens fysiske utforming og åpningstid s. 5**
  6. **Planleggingsdager**
  7. **Adresser**
  8. **Telefonnummer**
  9. **Foreldresamarbeid s.6**
  10. **Rutiner ved overflytting/overgang**
  11. **Planlegging, evaluering/vurdering og dokumentasjon.**

1. **Pedagogisk plattform s. 7**
   1. **Trygghet, trivsel, danning, omsorg og læring, for å fremme god allmennpsykisk helse.**
   2. **Lek og sosial kompetanse**
   3. **Drama, teater, sang og musikk s. 8**
   4. **Barns medvirkning s. 9**
   5. **Språkstimulering** 
      * **God samtale**
      * **Rim, regler, dikt og sang**
      * **Fortelling og høytlesing**
      * **Lek s.10**
      * **Utforsking av skriftspråket**
2. **Barnehagens innhold og arbeidsformer**

**a)De 7 fagområdene:**

**Etikk, religion og filosofi s.11**

**Nærmiljø og samfunn**

**Kunst, kultur og kreativitet s. 12**

**Kommunikasjon, språk og tekst s.13**

**Natur, miljø og teknikk s. 14**

**Kropp og bevegelse s. 15**

**Antall rom og form s. 16**

**b)Hverdagsaktiviteter/dagsrytmen s. 17**

**Bringing og henting i barnehagen**

**Måltider s.18**

**Lek inne**

**Samlingsstund s.19**

**Lek ute**

**Av – og påkledning, samt bleieskift**

1. **Diverse**

**a)Eksterne samarbeidspartnere**

**b)HMS- arbeid s.20**

**c)Kompetanseplan**

Årsplanen til Grønnebakkan barnehage er utarbeidet i henhold til Lov om barnehager og Rammeplanens innhold og oppgaver**.**

**Se link**:  **<http://lovdata.no/dokument/NL/lov/2005-06-17-64>**

<http://www.udir.no/Upload/barnehage/Rammeplan/rammeplan_bokmal_2011nett.pdf?epslanguage=no>

Årsplanen er et arbeidsdokument for oss i personalet, samtidig som den skal gi informasjon til foreldrene, samarbeidsutvalg(SU), Harstad kommune og andre samarbeidspartnere om vår drift. Årsplanen skal godkjennes av SU.

Årsplanen må sees i sammenheng med barnehagens hjemmeside, der uke- og månedsplaner samt evalueringer gir et detaljert bilde av hva hver avdeling gjør. De avdelingsvise planer og dokumentasjon, er kun tilgjengelig for foreldre til barn som går i barnehagen, samt for personalet.

**1.Presentasjon av Grønnebakkan barnehage:**

Fra barnehagens vedtekter:

Foretakets navn er Grønnebakkan Andelsbarnehage SA, og ligger i Harstad kommune. Foretaket er et samvirkelag med vekslende antall andelseiere og vekslende kapital. Foretaket eies av medlemmene og drives gjennom samvirkelagets styringsorgan. Se barnehagens vedtekter.

<http://gronnebakkan.barnehage.no/Fil/LastNedFil/114f1c7e-7cc1-4ee0-a7ed-889e60ff7b89>

**Barnehagens styringsorgan.**

**A)Styret:**

Espen Jensen er styrets leder. Han kan kontaktes på tlf 90191032.

Hallvard Fjelltun er nestleder

May Rita Steen Pettersen og Kenneth Simonsen er styremedlem, mens Maria Nilsen er varamedlem.

Daglig leder Hilde J Pettersen deltar på styremøtene.

**Styrets arbeidsoppgaver, se link:**

[**http://gronnebakkan.barnehage.no/Fil/LastNedFil/90d273fd-421b-4e91-b3f9-a2f5e11865a0**](http://gronnebakkan.barnehage.no/Fil/LastNedFil/90d273fd-421b-4e91-b3f9-a2f5e11865a0)

**B)Samarbeidsutvalg:**

Even Bordewich er foreldrerepresentant og leder for samarbeidsutvalget. Tlf 48013671

Mette Kruse er foreldrerepresentant

Marit Haukebø og Vivi Ann Andresen er personalrepresentanter.

Monika Tobiassen deltar på møtene i samarbeidsutvalget som daglig leders stedfortreder.

**Samarbeidsutvalgets arbeidsoppgaver, se link:**

[**http://gronnebakkan.barnehage.no/Fil/LastNedFil/4f6ab666-83ac-4218-8193-86635a0aa90e**](http://gronnebakkan.barnehage.no/Fil/LastNedFil/4f6ab666-83ac-4218-8193-86635a0aa90e)

**C)Foreldreråd.**

Består av foreldrene/foresatte til alle barna i barnehagen. Foreldrerådet velger 2 representanter til samarbeidsutvalget. Foreldreråd holdes minst en gang i året, dersom behov og gjerne i forbindelse med årsmøtet/foreldremøtet.

Foreldrene oppfordres til ”å bruke” styret og samarbeidsutvalget til å ta opp saker som angår den daglige driften av barnehagen

Før samarbeidsutvalget skal godkjenne årsplanen har planen for 2014/2015 vært evaluert på foreldremøte våren 2015. På samme møte hadde vi gruppeoppgaver der punkter som kom frem, er trukket med i barnehagens årsplan for 2015/2016. Årsplanen er på høring hos foreldrene før foreldremøte høsten 2015, for så å endres, etter tilbakemeldinger vi får på e-post eller på foreldremøtet i september.

**D)Barn og personalet.**

Grønnebakkan barnehage som åpnet desember 1995, har 4 avdelinger med til sammen 58 barn og 15 ansatte(fordelt på 13 årsverk). Det er 2 avdelinger med barn fra 0-3 år(Rødhette og Tornerose) og 2 avdelinger med barn fra 3-6 år(Mummi og Gullhår).

Personalet består av 6 barnehagelærere, derav 1 daglig leder, 4 pedagogiske ledere og 1 førskolelærer. Videre er det 1 barne- og ungdomsarbeider, 1 barnepleier, og 6 assistenter. Bemanningen pr.avdeling er en pedagogisk leder (barnehagelærer) og 2 assistenter/barne og ungdomsarbeider på tre avdelinger og 2 barnehagelærere og 1 assistent på en avdeling. Det kan være endring i stillingsstørrelsen fra år til år. Oppdaterte endringer er å se på vår hjemmeside under ansatte. Vi gir god opplæring til nye vikarer og har derfor tilknyttet oss gode stabile vikarer.

**E)Barnehagens fysiske utforming og åpningstid.**

Grønnebakkan Barnehage ligger i et boligfelt nesten øverst i Grønnebakkan. Det fysiske miljøet ute er stort, utfordrende og variert med klatretrær, skog, egen akebakke med mer. I nærmiljøet finner vi et flott turterreng, med opparbeidet tursted og en liten løkkebane. Ellers har vi gangavstand til Kanebogen senter, Kanebogen kirke, Kanebogen skole, bilverksted, møbelbutikk og brannstasjon.

Inne er det fysiske miljøet over to etasjer. Alle fire avdelingene består av et stort leke- og oppholds rom, lek/hvile rom, bad/stellerom, garderobe og lager. Avdelingene i over - etasjen. er tilknyttet kjøkken – og fellesrom. Alle inngangspartier er overbygd med tilknytning til utebod.

Barnehagen er åpen 9 timer fra 07.30 – 16.30.(eller 07.00 – 16.00, for de som har behov for det) **Link til tidlig-tidligvakt-kontrakt:**

[**http://gronnebakkan.barnehage.no/Fil/LastNedFil/9d96eaa9-f009-45bb-b436-dffd57df2e90**](http://gronnebakkan.barnehage.no/Fil/LastNedFil/9d96eaa9-f009-45bb-b436-dffd57df2e90)

Barnehagen er stengt jule- og nyttårsaften + kl 12. dagen før skjærtorsdag.

**F)Planleggingsdager for barnehageåret 2015/2016 er:**

14 og 17. august, 20. november, 8. januar og 6. mai.

Disse dagene er barnehagen stengt!

**G)Adressen til barnehagen er Grønnebakkan 20, 9408 Harstad,** og [gronnebakkan@barnehage.no](mailto:gronnebakkan@barnehage.no)

**H)Telefonnummer:**

Til daglig leders kontor er **77071025/45397011/90930916**

Til avdelingene tlf 77071162, og tast avdelingsnummer(1, 2, 3 osv). Eller ring/meld direkte til avdelingenes mobilnummer:

Mummitrollan Tlf **45 48 92 58**

Gullhår Tlf **45 42 77 84**

Rødhette Tlf **45 39 43 85**

Tornerose Tlf **45 39 76 98**

**Send gjerne sms, eller legg igjen melding på svareren, dersom vi ikke kan ta telefonen. Da svarer vi så fort vi kan.**

**I) Foreldresamarbeid**

Foreldresamtaler 2 ganger i året eller når en av partene ønsker det.

Daglig kontakt i hente- og bringesituasjonen

Prosedyre ved tilvenning av barn,

**Se link:** <http://gronnebakkan.barnehage.no/Fil/LastNedFil/8d03161c-e75f-42cd-9d62-ebf2dddcce75>

Foreldremøte nye foreldre samt foreldremøte høst og vår

Temakvelder

Foreldrerådsmøter

Foreldreveiledning, **PMTO**

**Se link:** <http://www.harstad.kommune.no/pmto.177609.no.html>

**J)Rutiner ved overflytting/overgang.**

Grønnebakkan barnehage har egen prosedyre for overgang mellom små- til storebarnsavdeling.

**Se link:** [**http://gronnebakkan.barnehage.no/Fil/LastNedFil/845333f5-b09a-4b05-a968-e811d3612351**](http://gronnebakkan.barnehage.no/Fil/LastNedFil/845333f5-b09a-4b05-a968-e811d3612351)

Prosedyre ved overgang barnehage skole**:**

**Se begge linker:** <http://harstad.kommune.no/eknet/docs/pub/dok01870.pdf>

<http://gronnebakkan.barnehage.no/Fil/LastNedFil/7cda9c3d-9e78-4114-987b-6d1a6f9d94eb>

**K)Planlegging, evaluering/vurdering og dokumentasjon.**

Grønnebakkan barnehage er en utviklende og lærende organisasjon med gode rutiner og metoder som sikrer at vi hele tiden lærer av egen praksis. Gjennom dokumentasjon kan vi gi foreldre, lokalmiljø og barnehagemyndighet informasjon om vår virksomhet som gir mulighet til å fornye og forbedre barnehagen. Vi skal dokumentere hva barna opplever, hvordan de trives og hva de lærer i barnehagen. Et etisk perspektiv må legges til grunn når barnehagen dokumenterer barns lek og læring.

Barnehages planer og mål er under kontinuerlig vurdering, både formelt og uformelt. Dette gjør vi i forbindelse med:

* 5 planleggingsdager
* Personalmøter og veiledningsmøter
* Ledermøter og avdelingsmøter
* Ukeplaner/månedsplaner/månedsevalueringer
* Foreldremøter og foreldresamtaler
* Skriftlig eller muntlig foreldreevaluering
* Bruk av praksisfortellinger, observasjoner og barnesamtaler

Dokumentasjon:

* Tras, Alle-med og Mio skjema, på alle barna
* Bilder, som veggplakater eller på vår passordbeskyttede hjemmeside
* Permer eller fotobøker til hvert enkelt barn

**2.Pedagogisk plattform**

1. **Trygghet, trivsel, danning, omsorg og læring, for å fremme god allmennpsykisk helse.**

I Grønnebakkan barnehage har vi ei stabil personalgruppe med mye kompetanse på mange fagfelt. Ved å avklare forventninger, ha jevnlige psykososiale vernerunder med handlingsplaner samt sosiale sammenkomster, skaper vi et godt arbeidsmiljø. Dette gjør at vi trives i lag og gleder oss til å gå på jobb.

Å være tilgjengelige og trygge voksne, er viktig for oss. Vi har som mål å veilede hverandre slik at vi klarer å se vår egen praksis utenifra, samtidig som vi arbeider med å kunne være i stand til å se barnets perspektiv. Dette er et arbeid som nødvendigvis ikke dokumenteres ut til dere foreldre via uke- og månedsplaner, men likevel arbeides med internt.

Dannelse handler om barnets indre utvikling, med personlighet, holdninger og verdier. Det er utvikling av kunnskaper og ferdigheter som gjør at barnet mestrer de ulike situasjoner med suksess. Det personalet i Grønnebakkan barnehagen legger inn av omsorg, trøst, ømhet, glede og latter, kommer ut igjen som psykisk helse og mestring hos barna vi jobber med. Omsorgen vi gir barna, danner grunnlaget for både selvregulering, sosial utvikling og danning hos den enkelte. Barnets evne til å oppleve mestring av seg selv, og hverdagen, gjør at de kan gi hverandre og ta imot omsorg. Dette gir det beste utgangspunktet for utviklingen av sosial kompetanse og et viktig bidrag i et livslangt læringsløp. Dannelse er en kontinuerlig prosess, der barnet skal hente frem ferdigheter, holdninger og verdier de trenger for ulike situasjoner i dag og i morgen.

1. **Lek og sosial kompetanse.**

Lek er barnas egen skapende virksomhet. Leken gir glede og er lystbetont.

Å leke kan være ”å late som”. Fantasien får fritt spillerom samtidig som leken gir orden, spenning og er en forberedelse til ”den voksnes verden”. Leken er en frivillig aktivitet som barnet selv velger å delta i. Barnet har selv kontroll over sin medvirkning i leken og tar ansvar for den. Vi ønsker å gi barna grunnleggende lekeferdigheter, og rom for både spontan og tilrettelagt lek.

Gjennom lek fremmes barnets utvikling på mange områder; språk, sosialt, fysisk, emosjonelt og intellektuelt.

Å leke er en prosess som for barn kan være både tidkrevende og utmattende. Noen barn har evne til å ta ”fullt ansvar” i lek de har sammen med andre. De er både regissører, rolleinnehavere og meglere i leken, og bruker mye energi på nevnte oppgaver. Enkelte av disse barna kan vi se i hverdagen trekker seg litt bort i aktiviteter på egenhånd. Da er det viktig å vite og huske at noen barn trenger faktisk å leke alene og generelt ha litt alenetid av og til for og ”koble av” og ta seg inn igjen. God og meningsfull lek for barn er ikke bare sammen med andre barn eller voksne!

Barn utforsker og bearbeider ulike inntrykk og opplevelser gjennom lek. I leken utvikler og styrker barnet sin identitet og selvfølelse. Det har stor betydning for selvbildet at barna har grundige ferdigheter i lek.

Barnets sosiale kompetanse handler om å kunne samhandle positivt med andre barn i ulike situasjoner. Kompetansen tilegnes og uttrykkes av barn i samspill med hverandre og de voksne. Leken er en fin anledning å oppøve sosiale ferdigheter, i tillegg til hverdagssituasjonene i barnehagen. I leken skal barna samarbeide, og må innordne seg hverandre. Barns sosiale kompetanse kommer til uttrykk gjennom evne til å vise medfølelse og omsorg for andre. Hos de eldste barna vil det også komme til uttrykk gjennom å løse konflikter og kunne se andres perspektiv.

I Grønnebakkan barnehage er det nulltoleranse mot mobbing, og vi følger ”Handlingsplan mot mobbing”, der forebygging og handlingsverktøy, skal sikre barna mot at det skal skje. **Se link:**

[**http://gronnebakkan.barnehage.no/Fil/LastNedFil/e0c2c6ba-bb46-4ed4-a241-89f121f68e3f**](http://gronnebakkan.barnehage.no/Fil/LastNedFil/e0c2c6ba-bb46-4ed4-a241-89f121f68e3f)

Vårt hovedtema ”Drama, teater, sang og musikk” vil vi fortsatt ha, men dette året ser vi det i sammenheng med lek og sosial kompetanse. Hele personalet skal kurses i ”Mitt Valg”

Se link: [www.determittvalg.no](http://www.determittvalg.no)

1. **Drama, teater, sang og musikk**

Vi ønsker gjennom lek og hverdagsaktiviteter å skape et kreativt miljø gjennom drama, teater, sang og musikk, hvor vi ivaretar barns fantasi og skaperglede. Drama er å late som om. Vi skal imitere, fantasere, kle oss ut og leke. Drama er så mangt – og vi skal gjøre det både inne og ute, små og store. – Og det skal være gøy!

Sang og musikk er lyd, og med musikk så både lytter vi, utøver og er i samspill. Sang og musikk gir glede, trivsel og fellesskap. Det er også en kilde til å utvikle konsentrasjon, hukommelse, lese og skriveferdigheter og logisk matematisk forståelse. Sang og musikk bruker vi gjennom hele dagen – i lek, før måltid, på tur, i samling, på stellebordet, når et barn trenger et fang å sitte på osv. Vi ønsker at barna skal oppleve gleden og samhørigheten ved å tørre å prøve ut ulike formidlingsmåter i forhold til tema, og være delaktig ut fra sitt eget utviklingsnivå. Musikk og drama kan lett flettes inn i alle fagområdene rammeplanen tar for seg. Det knyttes opp til ulike årstider, ulike tema og aktiviteter, både ute og inne, og synliggjøres i avdelingenes planer. Følg med på barnehagens hjemmeside!

Vi har eget kostymelager, musikkinstrumenter, hand - dukker, ansiktsmaling, bøker og cd som omhandler temaet, og som vi vil bruke aktivt gjennom hele året.

1. **Barns medvirkning**

I Grønnebakkan barnehage ønsker vi å legge til rette for barns medvirkning.

Barn har rett til å uttrykke seg og få innflytelse på alle sider ved sitt liv i barnehagen. Hvor omfattende medvirkningen er, vil være avhengig av barnets alder og modenhet.

Barnets følelsesmessige uttrykk skal vi ta på alvor. Vi ønsker nær dialog og samvær med barna, oppmuntre dem til å dele tanker og meninger, være aktivt lyttende og la dem få ta del i hva vi skal gjøre. De voksne må være oppmerksom på barns ulike uttrykksmåter. For de minste barna er kroppsspråket, mimikk og andre følelsesuttrykk som f.eks gråt, en viktig uttrykksmåte.

Å ta barns medvirkning på alvor forutsetter god kommunikasjon mellom barn og personalet, og mellom personalet og foreldrene. Se også ovenfor vedrørende trygghet og trivsel.

1. **Språkstimulering**

Å støtte barns tilegnelse av språk er en av barnehagens kjerneoppgaver. Kommunikasjons- og språkkompetanse er viktig både for barnets liv her og nå og for barnets muligheter i framtiden. Grønnebakkan barnehage ønsker å gi alle barna varierte og positive erfaringer med å bruke språket som kommunikasjonsmiddel, redskap for tankene og utrykk for egne tanker, meninger og følelser. Innholdet i barnehagehverdagen skal støtte opp om barnas språkutvikling og språkstimulering skal inngå som en del av det daglige samværet. Barnehagen er en sentral og viktig arena for å iverksette forebyggende og tidlig innsatser når det gjelder barnas språklige kompetanse. Se også fagområdet kommunikasjon, språk og tekst.

Det er særlig fem aktiviteter som er fruktbare for barns språkutvikling. Her kommer en oversikt og et innblikk i hvordan vi jobber på alle avdelingene.

**God samtale.**

Når vi stiller spørsmål, inviterer vi barna inn i samtalen, og dermed inn i språket. Med de yngste barna i barnehagen er det viktig at vi setter ord på det som fanger interessen og svarer slik at vi bekrefter innholdet før vi fører samtalen videre. Med de største barna er det viktig med åpne spørsmål som inviterer til videre samtale. Eksempel på dette kan være :”Er det noen som har dyr hjemme”?

**Rim, regler, dikt og sang.**

Bruk av rim, regler, dikt og sang er positivt for språkutviklingen for alle barn, også fordi man gjerne bruker de samme tekstene om og om igjen. For de minste kan barna være med å synge lange, fortellende sanger før de kan lage fullstendige setninger eller fortelle noe selv. For de største egner riming seg godt til og utforske lydsiden av språket, for riming handler om at lyden av ord likner på hverandre.

**Fortelling og høytlesing.**

Barnelitteraturen tilbyr barn erfaringer med språk som er mer komplekst enn deres eget muntlige språk, og rike erfaringer med høytlesning utvikler barnas ordforråd. Fortellinger er en viktig sjanger. Vi finner fortellinger i eventyr, bøker og filmer.

**Lek.**

Ulike former for lek stimulerer ulike sider ved språkutviklingen. Derfor er det viktig at barna møter variert lek i barnehagen. Se for øvrig eget punkt om lek ovenfor.

**Utforsking av skriftspråket.**

Barnehagen skal fremme barnas lese – og skriveutvikling gjennom en rekke aktiviteter – aktiviteter som *kan* føre til at en del barn løser skriftspråkkoden allerede i førskolealderen. Når barna begynner og utforske skriftspråket og skrive selv, er det viktig at vi i personalet ser dette og gir skrivingen verdi. Vi ønsker å være interesserte voksne som barna kan samtale om språk og som inspirerer til skriving og lesing. Se fagområdene.

**Begrepsundervisningsplan(BU), se link:**

[**http://gronnebakkan.barnehage.no/Fil/LastNedFil/42e49a97-d4cc-4c9a-bd2c-1bf3fcaf54c1**](http://gronnebakkan.barnehage.no/Fil/LastNedFil/42e49a97-d4cc-4c9a-bd2c-1bf3fcaf54c1)

**3. Barnehagens innhold og arbeidsform.**

**a) Rammeplanens 7 fagområder og progresjonsplaner.**

Hvert fagområde dekker et vidt læringsfelt så derfor vil flere av fagområder være representert i et temaopplegg. Samtidig så vil vår aldersinndeling være kun omtrentlig iom at barna utvikler seg individuelt, og avdelingenes hovedfokus for en periode gir en 3 åring kunnskaper som vi i årsplanen har skrevet i kolonnen 5-6 år. Uke og månedsplanene beskriver hvordan avdelingene planlegger og evaluerer ut fra fagområdene.

**Etikk, religion og filosofi.**

Dette temaet handler om barns identitetsutvikling, kulturell forståelse og visdom om livet. Barna lærer også om kristne høytider og får kjennskap til andre religioner. Vi legger også stor vekt på barnas undring og voksnes evne til å ta barna på alvor. Alle barn har rett til å møtes med respekt for sine tanker og følelser. Gutter og jenter skal ha like muligheter til å bli sett og hørt og oppmuntres til å delta i fellesskap i alle aktiviteter, der alle får utnyttet sine evner og interesser uavhengig av kjønn.

|  |  |  |  |
| --- | --- | --- | --- |
| 1-2 år | 2-3 år | 4-5 år | 5-6 år |
| Markere høytider  Øve på hvordan vi er med hverandre  Tolleranse og respekt for hverandre  Undring over ting som skjer og vi ser og opplever  Hilse  Vinke  Ikke bite og slå  Lytte  Fortelle  Turtaking  Takke | Markere høytider  Toleranse og respekt for hverandre  Takke  Fortelle  Vennskap og empati; være grei med hverandre  Spørre om hjelp  Turtaking  Bli kjent med tradisjoner i barnehagen | Få en innsikt og kunnskap om hvorfor vi markerer høytider  Jule- og påskevandring  Tilegne seg grunnleggende normer og verdier  Vennskap og sosiale relasjoner  Vise omsorg og respekt for hverandre | Samme som forrige kolonne  Vise respekt og forståelse for hverandre  Vise empati  Evne til å løse konflikter  Fokus på likestilling og likeverd |

**Nærmiljø og samfunn.**

Barna skal få forståelse og oppleve læring om å være en del av et lokalsamfunn. De skal få oppleve å bli hørt og sett. Alle har rett til å være seg selv, og dette skal barnehagen gi rom for. Vi skal også lære barna om likeverd og likestilling. Og vi skal la barna få utforske barnehagens IKT- utstyr, med gode pedagogiske programmer.

|  |  |  |  |
| --- | --- | --- | --- |
| 1-2 år | 2-3 år | 3-4 år | 5-6 år |
| Fokus på meg selv og barnas hjem  Tilvenningsperiode der barets behov er i fokus  Bli kjent på egen avdeling  Felleskapsfølelse  Bli kjent på uteområde og nærmeste nærmiljø  Jenter og gutter får tilbud om samme leker  Gruppetilhørlighet  Se hvem som ikke er her  Brannøvelser  Bli kjent med bruk av iPad | Gruppetilhørighet – se hvem som ikke er her  Gå på tur i nærmiljøet  Brannøvelser  Markere tradisjoner i barnehagen og i samfunnet som 17-mai, jul og påske samt samefolkets dag.  Tillvenning til ”storeavdeling”  Bli kjent med bruk av iPad | Bli kjent i nærområdet  Markere tradisjoner i barnehagen og i samfunnet  Lære enkle trafikkregler  Samtale om foreldrenes arbeidsplass og yrke  Samtale om yrker(gutter og jenter kan arbeide med det samme)  Busstur til byen  Bli kjent med bruk av iPad | Besøk på arbeidsplasser  Turer i nærmiljøet  Oppleve at det tas like mye hensyn til gutter og jenter  Lære seg enkle trafikkregler  Busstur til byen  Brannvernuke  Besøk på brann- og politistasjon.  Lokale mattradisjoner  Samefolkets dag  Bli kjent med bruk av iPad |

**Kunst, kultur og kreativitet:**

Fagområdet omhandler musikk, dans, drama, språk, litteratur, film, arkitektur og design, billedkunst og kunsthåndverk. Vårt hovedtema favner mye av dette. Likevel er det aller viktigste at barna får oppleve både å uttrykke seg, og få inntrykk på alle disse områdene, ut fra alder og modningsnivå. Vi vil oppmuntre og stimulere, være lyttende og oppmerksomme i forhold til barnas uttrykksform, samt legge til rette for fremføringer av det de har øvd på/utstillinger. I Grønnebakkan barnehage er prosessen viktigere enn det ferdige produktet og målet er et produkt som barna selv skal være fornøyd med.

|  |  |  |  |
| --- | --- | --- | --- |
| 1-2 år | 2-3 år | 3-4 år | 5-6 år |
| Sang og bevegelsesleker  Dans  Bruke rytmeinstrumenter  Bøker og eventyr  Dramatisere  Lytte til musikk  Vi maler  Vi tegner og rabler  Vi limer  Vi tover  Begynnende utforsking av ansiktsmaling og utkledningsklær  Bake, smake, føle  Lære om form og farge  Fingermaling, lekedeig/plastelina  Leke i sandkassen | Samme som i forrige kolonne men  Dramatisere eventyr  Begynnende rollelek  Hånddukker  Delta i sang på sangsamling | Ulike formingsaktiviteter ut fra årets rytme:  Tegne  Maleaktiviteter  Plastelina  Perle, med mer  Utstilling  Dans og bevegelse  Utkledning  Lek med språket/lage fortellinger  Rollespill/dramatisering  Å tørre å stå foran en gruppe mennesker og framføre noe  Sangsamlinger  Musikkstund  Lytte til musikk | I tillegg til alt som står tidligere:  Vitser og humor  Improvisasjon  Lage skulpturer  Bake  Litteratur  Lage fortellinger  Lage fremføringer for andre barn  Deltakelse på kulturelle lokale begivenheter f.eks festspill, solkonsert, skolekonserter, kunstutstillinger |

**Kommunikasjon, språk og tekst.**

Å støtte barns tilegnelse av språk er en av barnehagens kjerneoppgaver. Kommunikasjons- og språkkompetanse er viktig både for barnets liv her og nå og for barnets muligheter i framtiden. Grønnebakkan barnehage ønsker å gi alle barna varierte og positive erfaringer med å bruke språket som kommunikasjonsmiddel, redskap for tankene og utrykk for egne tanker, meninger og følelser. Se ovenfor og BU plan.

|  |  |  |  |
| --- | --- | --- | --- |
| 1-2 år | 2-3 år | 3-4 | 5-6 |
| Ordbilde på barnas egne plasser  Bilde av daglige kjente ting  Enkle sanger og bevegelsesleker  Rim og regler  Tunge og leppeøvelser(spille på slurva, lage billyd med mer )  Bruke pekebøker  Øve på å telle  Anerkjennelse for følelser  Oppmuntre til bruk av ord, hjelpe dem med å sette ord på ting  Høytlesning  Samtale  Anerkjenne barns kroppsspråk | Rim og regler  Sanger  Musikk og rytme  Klappe stavelser  Se forrige og neste kolonne | Samtale og undring  Fortelle historier  Lese bøker  Begrepsinnlæring(BU)  Lytte ut lyder  Bruke språket aktivt i hverdagen  Lekeskrive | Rytme i språket  Klappe stavelser  Kunne uttrykke seg muntlig  Motta og utføre en beskjed  Bokstavlyd og bokstav  Fortelle en historie med en viss sammenheng  Lekeskrive  Lekelese  Filosofere |

**Natur, miljø og teknikk.**

Barna skal få muligheten til å nærme seg naturen rundt oss for å fremme forståelsen for planter og dyr. De skal få utviklet kjærlighet til, og respekt for naturen. Forståelse for hvordan mennesker og dyr er skapt, samt grunnleggende enkel matematisk forståelse.

Barns nysgjerrighet og undring er sentralt her, samtidig som de får kunnskaper og gjør seg erfaringer.

|  |  |  |  |
| --- | --- | --- | --- |
| 1-2 år | 2-3 år | 3-4 år | 5-6 år |
| Bruke naturen i all slags vær, turer Sanseopplevelser(kaldt, varmt, mykt, hardt, lukter)  Lære om årstider og forskjellige værtyper  Se og undre seg over forskjellige innsekter og dyr  Synge sanger om årstider og dyr  Lære seg dyrebegrep og dyrelyder.  Smake på bær, frukt og grønnsaker  Lek med vann, is, snø, sørpe mm  Bruk av lego og nopper til konstruksjonslek | Tur, spise ute  Plukke blomster og bær  Leke med vann is og snø  Sanseopplevelser(se forrige kollonne)  Sanger rim og regler om natur og dyr  Lage årstidsbilder  Vise omsorg for små kryp  Så frø om våren  Gjenkjenne fugler og innsekter  Lære seg å gå i ulendt terreng  Samtale med matbordet om hvor det vi har på bordet(pålegg/melka) kommer fra | I tillegg til forrige kollonne  Gå på tur  Undre seg og observere ting og fenomener  Hva skjer når vi blander farger | Utforske naturen rundt barnehagen  Plukke bær  Lære om dyr  Eksperimentere  Gå på tur, spise mat ute  Samtale om hvordan vi tar vare på alt liv i naturen  Vise omsorg for små kryp  Ta med eget søppel fra turer.  ”Ruskenaksjon”  Kildesortere avfall  Samle naturmaterialer, lage årstidsbilder  Så frø  Vann- demning  Bruke naturen uansett vær  Bygge hytte  IKT – ta bilder, dokumenter med bilder  Pedagogiske spill, lage eventyr, finne fakta på internett |

**Kropp, bevegelse og helse.**

Dette handler i korthet om at barn er skapt til bevegelse, og at alle skal ha mulighet til å utvikle motorikken sin – både den fine(tegning med mer) og den grove(for eksempel klatring). Barnas erfaring skal gjøre dem trygge og gi dem følelse av mestring. God helse kommer ikke uten læring om og bevisstgjøring av kroppens funksjoner, fysisk aktivitet samt et bra kosthold. Og barnehagen har et ansvar her.

|  |  |  |  |
| --- | --- | --- | --- |
| 1-2 åring | 2-3 åring | 4- 5 åring | 5-6 åring |
| Oppmuntres til kroppslige uttrykk(krype, gå, danse springe og hoppe)  Sang og bevegelse til musikk  Snakke om kroppsdeler i stell og påklednings-situasjoner.  Hygiene> håndvask, ikke slikke på kniv, med mer  Bli kjent med egne behov(mat, drikke, søvn)  Sunn mat  Varm lunsj  Gå på små turer i nærmiljøet  Utforske de ulike sansene,  Positiv erfaring med mestring  Få erfaring med ulike værtyper  Gjennomgå ”familiehusene”, prate om bildene  ”Google earth”- se på huset sitt | Samme som forrige kolonne men i tillegg:  Bli mer selvstendig ved å øve på å kle på seg selv, smøre egen mat, gå selv når vi er på tur, Do-trening  Sangleker med fokus på kroppen  Lære seg til å gå i ulendt terreng  Sykle på trehjulssykkel  Sparke og kaste ball  Kroppen min  Hvem er jeg? | Påkledning  Måltid; bevissthet om å få dekket grunnleggende behov. Kjenne på sult -og mettfølelsen.  Lære om hvordan kroppen fungerer, og hva den trenger for å fungere godt  Sunt kosthold  Hygiene; vask av hendene etter do-besøk og før måltid.  Sang og bevegelsesleker  Gå på tur  Utelek  Gymstund  Lytte til kroppslyder(lytte på hjertet, magen osv)  Respektere hverandres intimgrenser, og lære at alle er forskjellige | Bevisstheten om klær etter vær  Selvstendighet i påkledning. Mestre å bruke glidelås og knapper  Vask av hendene  Finmotoriske aktiviteter  Øve på blyantgrep og å skrive navnet sitt  Smøre på egen mat være med på matlaging  Vi snakker om hvor viktig det er å spise sunt og å være i aktivitet  Variert og sunt kosthold  Klatre i trær  Dramatisering  Utelek  Hinderløye  Gå på ski  Gå på tur  Skrivedans  Respektere hverandres intimgrenser og lære at alle er forskjellige  Førstehjelp, rope etter hjelp, hente voksen, ring 113 og enkel førstehjelp |

**Antall rom og form.**

Gjennom lek, eksperimentering, og hverdagsaktiviteter utvikler barna sin matematiske kompetanse. Vi følger Harstad kommune sitt BU-program, hvor systematisk arbeid med begreper, er en stor og viktig del av arbeidet vårt. Se link til BU-plan, og MIO.

|  |  |  |  |
| --- | --- | --- | --- |
| 1-2 år | 2-3 år | 3-4 år | 5-6 år |
| Bilder av former, mønster og farger på gulv og på vegger.  Putte-boks  Klosser og puslespill  Sanger med tall  Rim og regler  Telle med barna i hverdagsaktivitetene  Sortere leker/rydde | Sammenligne form og størrelse  Klappe stavelser  Dagen i dag uker, måned  Størst, mellom og minst(Bukkene Bruse)  Sang og bevegelsesleker  Rydde og sortere | Bruke tallbegreper  Lære tallreken 1 til 10  Lære om former  Lære seg over og underbegrep  Lære preposisjoner  Lære seg farger  ”Kims lek” omkring begreper  Perle(mønster, antall, former)  Klokken  Dagen i dag; dag/måned/årstid/vær/klær  Telle antall barn i barnehagen.  Ulike konstruksjonsleker som lego og duplo | Tilegne seg mengdebegreper  Lære seg ulike telleregler og teknikker  Bruke tall og begreper  Ordne tall i rekkefølge  Spille terningspill  Bevisstgjøring i forhold til over/underbegrep  Lære seg begreper omkring stilling og utvide begrepet om former  Lære seg venstre og høyre  Lære seg vannrett/loddrett.  Lage kart/skattejakt |

**Vi markerer årstidene** med ulike arrangementer. Vi gjør noe felles og noe der store – og småbarnsavdelingene er hver for seg. Dette kommer frem på uke og månedsplanene.

**Vi markerer også bursdagen** til det enkelte barn, der vi gjør ekstra stas på barnet med krone, bursdagssang, flagg, og masse mer. Fra barnehageåret 2015-2016 slutter vi med sukkerholdig mat og drikke også på bursdagsfestene. Vi serverer lunsj, og på gebursdager på storavdelingene kan det være rom for en type varm lunsj, grove rundstykker, litt annet pålegg etc. Personalet ordner dette, og gjerne i samråd med gebursdagsbarnet og foreldre. På småbarnsavdelingene lager personalet smoothie med frukt og bær.

**b)Hverdagsaktivitetene/Dagsrytmen:**

Frokost,

Frilek- aktivitet – grupper - utetid for de minste

Lunsj

Hviling for de minste / utetid for de store

Frukt og youghurt

Frilek

Dagsrytmen kan variere litt fra avdeling til avdeling, og fra dag til dag etter det spontane som skjer i hverdagen.

Vi prøver å ha faste tidspunkt for måltidene, frokost ca. kl.8.30 og lunsj ca. kl.11.30. Utetidens lengde varierer med vær og føreforhold.

Kvaliteten på hverdagssituasjonene i barnehagen er avgjørende for barnets læring, utvikling og trivsel. Vi er derfor opptatt av at det daglige samarbeidet mellom hjem og barnehage må bygge på gjensidig åpenhet og tillit. Barnehagen må være lydhør for foreldrenes forventninger og ønsker, både som enkeltpersoner og gruppe. Vi har derfor utarbeidet mål for de ulike hverdagssituasjonene, samt begrunnelse og forventninger.

**Bringing og henting i barnehagen.**

**Mål:** Vi ønsker at alle barn og foreldre skal føle seg velkommen til Grønnebakkan barnehage, og oppleve at dem blir møtt av et personal som tar imot dem/tar avskjed med dem, på en hyggelig måte.

**Begrunnelse:** Et godt foreldresamarbeid er viktig for barnets trygghet og trivsel i barnehagen. Å bli møtt i garderoben med at ”jeg ser deg” vil gi barn og foreldre en god start på dagen. Videre skal foreldrene få en oppsummering av hvordan dagen til barnet har vært, ved henting.

**Personalet skal:** Vise interesse for barn og foreldre. Vi tar imot barn og foreldre ute i garderoben, så langt det er mulig. Det samme gjør vi ved henting. Ta imot beskjeder som skrives ned, så alle i personalet får kjennskap til dette. Vi lager en god rutine rundt avskjed med foreldrene. Ved henting skal personalet, så langt det er mulig, gi informasjon til foreldrene om hvordan barnets dag har vært.

**Forventninger til foreldrene:** Foreldrene følger barnet inn på avdelingen dersom personalet må prioritere å sitte ved frokostbordet sammen med de barna som allerede er kommet. Ordner klær og utstyr, samt gir personalet nødvendig informasjon. I hentesituasjonen: foreldrene oppfordres til å ta seg god tid til å snakke om hvordan dagen har vært. Unngå å prate i mobiltelefon ved henting/bringing. Og gi beskjed til personalet på sin avdeling ved henting, når vi er ute på ettermiddagen. Husk lukk port til parkeringsplassen!

**Måltider**

Fra barnehageåret 2015-2016 følger vi ”Veileder for mat og måltider i barnehager”, som ble vedtatt på FAG/KUB(Kvalitetsutvalg for barnehager) i 2015. Denne ligger ute på den åpne hjemmesiden vår. I korte trekk går denne ut på å servere mer naturlig, sunn og ernæringsriktig mat til barna.

**Mål:** Gi barna en fin opplevelse rundt måltidet. Gode samtaler rundt bordet gir god språkstimulering. Servere sunn mat med frukt og grønt. Vi oppmuntrer til selvstendighetstrening under måltidet.

**Begrunnelse:** Barna skal få dekket sitt grunnleggende behov for mat. De skal oppleve å føle fellesskapet i lag med jevnaldrende. Barna skal lære å kjenne på egne behov, for eksempel at de er mette. Og tørre å smake på ulike mattyper.

**Personalet skal:** Legge til rette for en god atmosfære. Oppfordre til å smake på ulike typer mat. Oppfordre og oppmuntre til å hjelpe, sende til hverandre. Lære barna bordskikk, å si ”takk for maten”. Sitte ved bordet og skape en god stemning hvor en kan snakke sammen.

**Forventninger til foreldrene**: Sunn og god matpakke. Unngå sukkerholdig frokost.

**Organisering:** Ha dekket på bordet og hentet frem det man trenger av mat og utstyr i forkant av måltidet. En voksen sitter ved hvert bord. Barna bruker bestikk og får hjelp når de ikke klarer å bruke dette selv. Et utvalg av sunt og godt pålegg, frukt og grønt. Respektere barna dersom de absolutt ikke vil smake på noen typer mat, eller de ikke vil spise opp skorpa.

**Lek inne**

**Mål:** Vi ønsker å gi barna grunnleggende lekeferdigheter, og rom for både spontan og tilrettelagt lek.

**Begrunnelse:** Leken skal være sentral og er viktig i deres liv. Barna lærer og utvikler sosial kompetanse gjennom leken. Å få delta i lek og få venner er grunnlaget for barns trivsel og læringsskaping i barnehagen.

**Personalet skal:** Legge til rette for lek. Observere og delta i lek; den som står utenfor, hjelpes inn i lek. Verne om god lek.

Se også ovenfor, utfyllende forklaring angående lekens betydning.

**Samlingsstund**

**Mål:** En felles opplevelse for barna der hver enkelt deltar på sine premisser, og der læring og lek er i fokus.

**Begrunnelse:** En gang i løpet av dagen samles hele barnegruppen for ei felles stund i lag. Her tas ulike temaer opp gjennom samtale, lesing av bøker, sang og musikk med mer.

**Personalet skal:** Forberede seg til dagens tema, og holde en ”rød tråd” i stunden. Samtidig som barnas innspill og hva de er oppatt av, blir hørt.

Ha noe spennende og artig å tilby, der interessen økes og sansene styrkes.

**Fysisk miljø og tilrettelegging:** Fast plass for samlingsstunden med utstyr lett tilgjengelig. Plass til alle barna på matter og stoler. Ha et lite bord og en vegg der ting kan henges opp av temaer som det jobbes med.

**Lek ute**

**Mål:** Gi barna rom for lek innenfor ei fysisk god ramme som fremmer bevegelsesglede og gir allsidig bevegelseserfaring.

**Begrunnelse:** Barna skal få utfordre kroppen sin med fysiske aktiviteter som å gå i ulendt terreng, sykle, klatre, gå på gress, grus og asfalt. Gjennom blant annet disse aktivitetene skaffer barna seg erfaringer, kunnskap og ferdigheter.

**Personalet skal:** Legge til rette for en positiv opplevelse og delta aktivt i leken. Vise glede over å være ute og motivere for lek. De skal ha oversikt over hvor alle barna er, med fokus på barnas velvære og sikkerhet.

**Forventninger til foreldrene:** Foreldrene skal sørge for at barna har det som er nødvendig av klær og skotøy for å ivareta barns helse, trivsel og bevegelsesglede. Nok skift

**Av – og påkledning, samt bleieskift.**

**Mål:** Barna skal oppøve selvstendighet og oppleve mestring ut fra alder og modenhet. Vi gir omsorg og nærhet. Barna lærer å kjenne på egnebehov og se sammenhenger. Begrepstrening.

**Begrunnelse:** Vi lar barna trene på å ta av og på klær og gir dem tid til å få prøve/øve. Det er mye læring i form av begreper, resonering, ta ansvar for egne klær med mer. Det er viktig for barnas trivsel og velvære at de har nok og riktige klær som passer dem, slik at de oppnår best mulig bevegelse.

**Personalet skal:** Hjelpe barna til å ta riktige valg av klær i forhold til vær. Motivere for å prøve selv, legge ut klær til de minste og oppmuntrer de eldste til å holde orden i kurvene og hylla si. Personalet skal bruke språk og begreper under av- og påkledning. Å benevne plagg kroppsdeler, høyre, venstre, osv

**Forventninger til foreldrene:** Ha tilstrekkelig og ulike typer klær til ulike typer vær. (Funksjonelle klær) Merke klær og sko. La barna også øve seg hjemme på å kle på og av seg.

**4.Diverse**

**a)Eksterne samarbeidspartnere**

**Personalet i Grønnebakkan barnehage har opplysningsplikt og følger Harstad kommunes prosedyrer vedrørende dette. Se link:**

[**http://www.harstad.kommune.no/haandbok-tverrfaglig-arbeid.177701.no.html**](http://www.harstad.kommune.no/haandbok-tverrfaglig-arbeid.177701.no.html)

Vi samarbeider med andre private og kommunale barnehager

PPD

Barnepsykologer, barnefysioterapeut

Skoler

Helsesøster

Universitet og Høgskoler

Med mer

**b)HMS-arbeid**

Private barnehagers landsforbund(PBL) har utarbeidet et internkontrollsystem som Grønnebakkan barnehage følger, PBL-HMS. Vi har rutiner for gjennomgang av beredskapsplaner og er oppdatert på førstehjelpskurs. Systemet har årlig revisjon, og det føres jevnlig tilsyn fra Harstad kommune etter folkehelseloven.

Vi er også tilknyttet PBL’s bedriftshelsetjeneste, som gir personalet god oppfølging ihht lover og forskrifter. Vi er også en IA-bedrift og har fast kontaktperson ved Nav- Arbeidslivssenter.

Verneombud har fast kontortid, og sørger for at gode rutiner og samarbeid fungerer.

**c)Kompetanseplan 2015/2016**

En pedagogisk leder tar videreutdanning i veiledning, ved UIT.

Fagprøve i Barne- og ungdomsarbeider fag, for en av assistentene, høst 2015.


En assistent starter 2,5- årig deltidsstudie ved SATTVA kunstterapeutisk institutt.

”Mitt valg” – Kursing av hele personalgruppa. Se tidligere link.

Dialogsamlinger i regi av Harstad kommune; kompetanse for mangfold (2015) og realfag satsing i 2016.

Videre så er Grønnebakkan med i ped.leder-nettverk, sammen med de andre private barnehagene. I dette fora har vi veiledning, det utvikles faglige tips og ideer, vi diskuteres saker som kommer fra FAG/KUB, som har betydning for den pedagogiske driften av Harstads barnehager.

Å videreutvikle samarbeidet mellom private og kommunale barnehager, til det beste for barna i Harstad kommune. Der lov om barnehager med rammeplan, barnehagens egne vedtekter, ”Håndbok for tverrfaglig samarbeid”, med mer er grunnpilaren.

**HA ET GODT BARNEHAGEÅR!  2015-2016.**